**CONTRACT DE PRESTARI SERVICII**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

**Elaborarea documentatiei tehnice, faza STUDIU DE FEZABILITATE, pentru obiectivul de investitii: « Managementul inteligent al intersectiilor din Municipiul Ploiesti », parte componenta a contractului de finantare nr. 143814/19.12.2022 incheiat cu Ministerul Dezvoltarii, Lucrarilor Publice si Administratiei pentru Investitia I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local).**

***Preambul***

*În temeiul prevederilor Legii nr. 98/2016 privind achizitiile publice cu modificarile si completarile prevazute in O.U.G. nr. 45/2018 si ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificarile si completarile prevazute in H.G. 419/2018*, s-a încheiat prezentul contract de prestari servicii,

**între**

**MUNICIPIUL PLOIESTI**, cu sediul in Ploiesti, Piata Eroilor nr. 1A, 100316, telefon: 0244-516699, fax: 0244-510736, cod fiscal: 2844855, cont RO33TREZ24A700330710130X, deschis la Trezoreria Ploiesti, reprezentat prin dl. Andrei-Liviu Volosevici , Primar, in calitate de ACHIZITOR, pe de o parte

**şi**

…………... cu sediul ………………………, judetul ………., telefon/fax ……………., număr de înmatriculare la Oficiul Registrului Comertului ……………….., cod fiscal ………….., cont ………………, reprezentată prin …………………., în calitate de executant, pe de altă parte.

***2. Definiţii***

**2.1** - In prezentul contract următorii termeni vor fi interpretaţi astfel:

a. ***contract*** *-* reprezintă prezentul contract şi toate Anexele sale.

b. ***achizitor ş****i* ***prestator*** *-* părţile contractante, aşa cum sunt acestea numite în prezentul  
contract;

c**. *preţul contractului***- preţul plătibil prestatorului de către achizitor, în baza contractului,  
pentru îndeplinirea integrală şi corespunzătoare a tuturor obligaţiilor asumate prin contract;

d. ***servicii*** *-* activităţi a căror prestare fac obiect al contractului;

e. ***produse*** *-* echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f. ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enuntiativă.

Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g*. zi* - zi calendaristică; *an -* 365 de zile.

***3. Interpretare***

1. In prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
2. Termenul "zi"sau "zile" sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

4.1- Prestatorul se obligă să presteze servicii **pentru Elaborarea documentatiei tehnice, faza STUDIU DE FEZABILITATE, pentru obiectivul de investitii: « Managementul inteligent al intersectiilor din Municipiul Ploiesti »parte componenta a** **contractului de finantare nr. 143814/19.12.2022 incheiat cu Ministerul Dezvoltarii, Lucrarilor Publice si Administratiei pentru Investitia I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local),** in conformitate cu obligaţiile asumate prin prezentul contract si cu cerintele Caietului de sarcini.

4.2 - Achizitorul se obligă să plătească preţul convenit în prezentul contract pentru serviciile prestate.

***5.* *Preţul contractului***

5.1 Preţul convenit pentru îndeplinirea contractului, plătibil prestatorului de către achizitor, este **...................... fara TVA, la care se adauga T.V.A., in valoare de ............................ lei.**

***6.* *Durata contractului***

6.1*.* Durata contractului este de la data inregistrarii acestuia la achizitor, dupa semnarea de catre ambele parti, pana la aprobarea indicatorilor tehnico-economici prin Hotarare a Consiliului local al Municipiului Ploiesti.

***7. Executarea contractului***

7.1 - **Durata de prestare a serviciilor:** **90 zile** de la emiterea ordinului de incepere de catre achizitor ; aceasta durata de prestare nu include duratele de avizare/aprobare a documentatiei si de emitere a certificatului de urbanism(daca este cazul).

***8.* *Documentele contractului***

8.1 - Documentele contractului sunt:

a) caietul de sarcini;

b) propunerea tehnico-financiara;

c) garantia de buna executie;

d) acte aditionale, daca exista

e) graficul de prestare a serviciilor;

***9.* *Obligaţiile principale ale prestatorului***

9.1 – Prestatorul se obliga sa presteze serviciile in conformitate cu normele legale in vigoare, la standardele şi sau performanţele mentionate în oferta, anexă la contract.

9.2 (1) *–*Prestatorul are obligatia de a intocmi documentatia pentru faza  ***STUDIU DE FEZABILITATE*, pentru obiectivul de investitii: « Managementul inteligent al intersectiilor din Municipiul Ploiesti »parte componenta a contractului de finantare nr. 143814/19.12.2022 incheiat cu Ministerul Dezvoltarii, Lucrarilor Publice si Administratiei pentru Investitia I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local),**cu respectarea dispozitiilor prevazute de H.G.nr.907/29.11.2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, Regulamentul Local de Urbanism si a Planului Urbanistic General al Municipiului Ploiesti, etc.

(2)*–* Prestatorul va intocmi documentatia tehnica, faza Studiu de Fezabilitate, conform prevederilor legale in vigoare, conform HG 907/2016 privind etapele de elaborare si continutul-cadru al documentatiilor tehnico-economice aferente obiectivelor/proiecteor de investitii finantate din fonduri publice, prevederile Ghidului Solicitantului pentru Componenta C10 – I.1.2.-Asigurarea infrastructurii pentru transportul verde –its/ alte infrastructuri TIC si Strategia Nationala privind sistemele de transport.

(3)-Prestatorul va asigura elaborarea documentațiilor pentru obținerea Certificatului de urbanism, precum și elaborarea documentatiilor tehnice pentru obtinerea avizelor și acordurilor solicitate prin Certificatul de urbanism care se va emite(daca este cazul).

(4)-Prestatorul va asigura intocmirea Devizului General cu impartirea cheltuielilor pe categorii de cheltuieli eligibile si neeligibile, conform specificatiilor din Ghidul Solicitantului, inclusiv principiile DNSH.

(5) Intreaga documentatie (atat piesele desenate cat si cele scrise) se vor preda de catre prestator catre achizitor atat in format electronic (CD/DVD) cat si pe suport de hartie, in 2 (doua) exemplare, pentru fiecare locatie.

(6) Ulterior predarii documentatiilor, prestatorul are obligatia de a fi prezent si de a sustine S.F. in fata Comisiei Tehnico Economice de Avizare a achizitorului. In cazul in care exista observatii sau apar neconformitati evidentiate de reprezentantii Comisiei Tehnico Economicie de Avizare a achizitorului sau sunt constatate de catre alte institutii emitente de avize/autorizatii/acorduri, remedierile documentatiilor intra in atributiile prestatorului si se vor solutiona de catre acesta in maxim 5 (cinci) zile de la notificarea achizitorului.

9.3 – Prestatorul are obligatia ca la elaborarea documentatiilor si intocmirea tuturor documentelor ce fac obiectul prezentului contract sa aplice/respecte toate actele normative si prescriptiile tehnice in vigoare, aplicabile sau care vor intra ulterior in vigoare. Orice modificări ale actelor normative sau de reglementare intervenite pe parcursul desfăşurării contractului privind elaborarea documentatiilor atrage după sine implementarea obligatorie a acestora de către contractant fără alte pretenţii financiare.

9.6 – Prestatorul se obligă să despagubească achizitorul împotriva oricăror:

reclamaţii şi acţiuni în justiţie, ce rezultă din încalcarea unor drepturi de proprietate intelectuală, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din culpa achizitorului.

**10. *Obligaţiile principale ale achizitorului***

10.1 - Achizitorul se obligă să recepţioneze serviciile prestate în conformitate cu **art.15** din contract, dupa aprobarea documentatiilor care fac obiectul contractului de catre Comisia Tehnico Economica de Avizare a achizitorului. In cazul in care exista observatii sau apar neconformitati evidentiate de reprezentantii Comisiei Tehnico Economice de Avizare a beneficiarului sau sunt constatate de catre alte institutii emitente de avize/autorizatii/acorduri, remedierile documentatiilor intra in atributiile prestatorului si se vor solutiona de catre acesta in maxim 5 (cinci) zile de la notificarea beneficiarului.

10.2 **-** Achizitorul se obligă să plateasca către prestator serviciile prestate, conform mecanismului de efectuare al platilor din cadrul PNNR-Componenta C10, dupa aprobarea cererii de transfer de catre MDLPA.

**11. *Sancţiuni pentru neindeplinirea culpabilă a obligaţiilor***

11.1–(1)–În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din serviciile si/sau lucrarile penru care a primit ordinul de incepere, pentru fiecare zi de intarziere pana la indeplinirea efectiva a obligatiei.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 - În cazul în care achizitorul nu onorează facturile în termenul prevazut de art. 10.2, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

11.3 – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.2, acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.5 (1)- *Pact comisoriu*: Neexecutarea sau executarea necorespunzatoare a obligaţiilor asumate prin prezentul contract de către una dintre părţi, respectiv de către prestator a obligaţiilor principale prevazute la art. 9, iar de către achizitor a obligaţiilor prevazute la art. 10, dă dreptul celeilalte părţi de a considera contractul de plin drept reziliat, fără judecată. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 15% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.9) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(4) In caz de reziliere a contractului achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

***Clauze specifice***

**12. Garanţia de bună execuţie a contractului**

12.1 – (1) - Prestatorul se obligă să constituie garanţia de bună execuţie a contractului în cuantum de 5% din valoarea, fara TVA, a contractului, pentru perioada de derulare a contractului.

(2) - Garantia de buna executie se constituie de catre prestator in scopul asigurarii achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de achizitor in executarea prezentului contract, inclusiv in cazul rezilierii contractului din motive imputabile prestatorului, precum si in cazul prejudiciilor produse in realizarea obiectului contractului, din vina prestatorului ori in alte situatii prevazute de lege. In cazul in care prejudiciul produs achizitorului este mai mare decat cuantumul garantiei de buna executie, prestatorul este obligat sa-l despagubesca pe achizitor integral si intocmai.

(4) Modul de constituire a garantiei de buna executie, conform art. 154 alin (4) din din Legea nr. 98/2016 privind achiziţiile publice, actualizata, coroborat cu art. 40 alin (4)-(9) din H.G. nr. 395/ 2016, actualizata.Ofertantul va specifica modalitatea pentru care opteaza in Declaratia privind modul de constituire a garantiei de buna executie;

(5) Dovada constituirii garantiei de buna executie se va face in termen de 5 zile lucratoare de la data semnarii contractului de catre ambele parti, in conformitate cu art. 39, alin. (3) din H.G. nr. 395/ 2016; Autoritatea contractanta va elibera/ restitui garantia de buna executie conform prevederilor art. 154^2 din Legea 98/2016.

(6) In cazul neindeplinirii obligatiei prevazute la alineatele precedente achizitorul are dreptul de a aplica sanctiunea instituita de art.11.2.

12.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.3 - Achizitorul se obligă să restituie garanţia de bună execuţie prestatorului in cel mult 14 zile de la data indeplinirii de catre acesta a obligatiilor asumate prin contract, daca nu a ridicat pana la acea data pretentii asupra ei.

**13*. Alte resposabilităţi ale prestatorului***

13.1 - (1)Prestatorul are obligaţia de a executa serviciile prevăzute în contract cu  
profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2 - Prestatorul este pe deplin responsabil pentru execuţia serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 – Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a receptionat serviciul **(conform art. 319 alin.16 Cod Fiscal).**

**14. *Alte responsabilităţi ale achizitorului***

14.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

**15*. Recepţie şi verificări***

15.1 – Achizitorul prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Tema de proiectare.

**16*. Incepere, finalizare, întârzieri, sistare***

16.1 - (1)- Prestatorul are obligaţia de a începe prestarea serviciilor în timpul cel mai scurt posibil de la semnarea contractului de catre ambele parti.

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adaugă la preţul  
contractului.

16.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) In cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3 - Dacă pe parcursul îndeplinirii contractului, prestatorul nu respectă termenul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

16.4 - In afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

**17. *Ajustarea preţului contractului***

17.1 - Pentru lucrarile executate, plăţile datorate de achizitor executantului sunt tarifele declarate în propunerea financiară, anexă la contract.

17.2 - În condiţiile art. 221 alin. (1) lit. e) din Lege, ajustarea preţului este aplicabilă direct în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului.

**18. *Amendamente***

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în situatiile reglementate de dispozitiile art.221 din Legea nr.98/2016 privind achizitiile publice, cu modificarile si completarile ulterioare.

18.2 – Părţile contractante convin ca, odata cu receptionarea si plata documentatiilor tehnice, faza SF, pentru obiectul de investitii « Managementul inteligent al intersectiilor din Municipiul Ploiesti »parte componenta a contractului de finantare nr. 143814/19.12.2022 incheiat cu Ministerul Dezvoltarii, Lucrarilor Publice si Administratiei pentru Investitia I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)., realizata conform contractului, prestatorul cedeaza dreptul său de autor in favoarea autoritaţii contractante, fără a mai emite niciun fel de pretenţii legate de aceasta si fără a pretinde exclusivitate în atribuirea contractelor pentru realizarea documentaţiilor tehnico-economice fazele Proiectul Tehnic sau Detalii de executie, în baza dreptului de autor al S.F.

**19. *Subcontractanţi***

19.1 - Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 – Pe parcursul derularii contractului, prestatorul are dreptul de a inlocui subcontractantii, **cu acordul autoritatii contractante**, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care lucrarile/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

19**.**5 **–** Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depuse de catre contractant la oferta, aferenta activitatii supuse subcontractarii.

19.6 **–** Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

19.7 **–** Contractele prezentate conform punctului 19.6 vor fi in concordanta cu oferta si vor fi anexa la prezentul contract.

19.8**-**Autoritatea contractanta va efectua plati direct catre subcontractant/subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente agreate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

19.9 **–** Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

19.10 **–** Dispozitiile prevazute la art. 19.8 si art. 19.9 nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

**20. *Cesiunea***

20.1– Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, obligatiile nascute din prezentul contract ramanand in sarcina partilor astfel cum acestea au fost reglementate prin contract.

**21. *Forţa majoră***

21.1 - Forţa majoră este constatată de o autoritate competentă.

21.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3 - Indeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5 - Dacă forţa majoră acţionează sau se estimează ca va acţiona o perioadă mai mare de 1 luna, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

**22. *Soluţionarea litigiilor***

22.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

**23. *Limba care guvernează contractul***

23.1 - Limba care guvernează contractul este limba română.

**24. *Comunicări***

24.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

24.2 - Comunicările între părţi se pot face şi prin telefon, fax, cu  
condiţia confirmării în scris a primirii comunicării.

**25*. Legea aplicabilă contractului***

25.1 - Contractul va fi interpretat conform legilor din România.

Părţile au înţeles să încheie prezentul contract astazi........................, în doua exemplare, câte unul pentru fiecare parte.

**ACHIZITOR, PRESTATOR,**

**MUNICIPIUL PLOIESTI**